Diari Oficial de la Generalitat Valenciana


Sumari del DOGV 9241, del 23-12-2021 (2021/12719)

RESOLUCIÓ de 16 de desembre de 2021, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, de les ajudes convocades per a l'adquisició d'habitatge habitual i permanent en règim de propietat per a joves, corresponents al Pla estatal d'habitatge 2018-2021, convocades mitjançant l'Ordre 5/2021, de 14 de juny de 2021, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de les ajudes i la convocatòria corresponent a l'exercici 2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9241

Data del DOGV
:   23-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12408


Data del document
:   16-12-2021

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 16 de desembre de 2021, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, de les ajudes convocades per a l'adquisició d'habitatge habitual i permanent en règim de propietat per a joves, corresponents al Pla estatal d'habitatge 2018-2021, convocades mitjançant l'Ordre 5/2021, de 14 de juny de 2021, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de les ajudes i la convocatòria corresponent a l'exercici 2021. [2021/12636]  
  
  
Vistes les sol·licituds presentades i els antecedents que consten en la Direcció General d'Emergència Residencial, Funció Social de l'Habitatge, i Observatori de l'Hàbitat i Segregació Urbana, resulten els següents  
  
  
Antecedents de fet  
Primer. Mitjançant l'Ordre 5/2021, de 14 de juny, de la Vicepresidència Segona i Conselleria d'Habitatge i Arquitectura Bioclimàtica, d'aprovació de bases reguladores per a la concessió de les ajudes corresponents al Programa d'ajudes per a l'adquisició d'habitatge habitual i permanent en règim de propietat per a joves, corresponents al Pla estatal d'habitatge 2018-2021, es convoquen les ajudes corresponents a l'exercici 2021 (DOGV 9113, 23.06.2021). Aquesta resolució es dicta de conformitat amb l'esmentada ordre.  
Segon. D'acord amb el que s'estableix en l'apartat segon de la convocatòria de les ajudes de la mencionada Ordre 5/2021, de 14 de juny, el termini per a presentar les sol·licituds es va iniciar el dia 28 de juny de 2021 i va finalitzar el 30 de setembre de 2021, tots dos inclusivament. No s'admetran a tràmit les sol·licituds presentades fora de termini.  
La sol·licitud s'ha realitzat mitjançant un formulari emplenat electrònicament que estava disponible en la seu electrònica de la Generalitat, portal gva.es, i no s'admetran els formularis emplenats d'una altra forma. I només es podia presentar una sol·licitud per habitatge, per la qual cosa si es detectava la presentació de diverses sol·licituds per a un mateix habitatge, s'anul·larien d'ofici les sol·licituds duplicades, i es mantindria com a única sol·licitud la presentada en últim lloc.  
Tercer. Segons va quedar establit en l'apartat I. del punt sisé de l'acta de l'òrgan col·legiat de data 9 de desembre de 2021, s'elaborarà la proposta de resolució de les ajudes corresponents al Programa d'ajudes per a l'adquisició d'habitatge habitual i permanent en règim de propietat per a joves, a la qual s'adjuntarà en respectius annexos, tant els llistats de persones beneficiàries que d'acord amb el barem establit, han aconseguit la puntuació màxima, ordenada de major a menor, fins a esgotar el crèdit pressupostari d'1.000.000,00 euros, destinats a aquest programa d'ajudes, com els llistats corresponents a les persones que no n'han resultat beneficiàries, per incompliment de requisits o per considerar-se desistides per no aportar la documentació requerida.  
  
Quart. De conformitat amb el que es disposa en la base dotzena de la mencionada Ordre 5/2021, de 14 de juny, que regula la tramitació del procediment, una vegada tancat el termini de presentació de sol·licituds i revisada la documentació presentada, es va publicar en el portal de www.gva.es, en data 18 d'octubre de 2021, el llistat provisional de sol·licituds admeses i excloses, distingint entre les completes, les incompletes o les d'incompliment de requisits, amb indicació del mitjà perquè cada sol·licitant puga accedir a la informació relativa al motiu de la seua exclusió. Així mateix, es va concedir un termini de deu dies hàbils per a, si escau, formular al·legacions, completar o esmenar la sol·licitud i aportar la documentació necessària, el termini de la qual es va iniciar el 19 d'octubre de 2021 i va finalitzar el 2 de novembre de 2021.  
Amb data de 2 de novembre de 2021 es va publicar un llistat provisional complementari de sol·licituds admeses i excloses per ser incompletes i es va concedir un termini de deu dies hàbils per a aportar la documentació necessària o esmenar les objeccions, i s'iniciarà el termini el 3 de novembre de 2021 i finalitzarà el 16 de novembre de 2021.  
Cinqué. En el Programa d'ajudes per a l'adquisició d'habitatge habitual i permanent en règim de propietat per a joves, consta l'existència de 208 sol·licituds presentades. Transcorregut el termini d'al·legacions i analitzades les presentades, així com la documentació complementària presentada pels sol·licitants, resulta que 29 sol·licituds han aportat la documentació completa, compleixen amb els requisits establits en la mencionada Ordre 5/2021, de 14 de juny, i es troben en disposició de ser ateses, tal com estableixen les bases que regulen la convocatòria.  
  
En aquest sentit, en relació amb les sol·licituds presentades, en la present proposta es fa constar el nombre d'aquestes completes i revisades a data de la reunió de l'òrgan col·legiat. Per tant, s'inclouen les sol·licituds publicades en el llistat provisional, així com aquelles sol·licituds respecte de les quals s'ha rebut documentació per a esmenar objeccions en els Serveis Territorials amb posterioritat a la publicació del llistat provisional dins del termini d'esmena d'objeccions, que finalitzava el 2 de novembre de 2021, i les sol·licituds respecte de les quals s'ha rebut documentació per a esmenar objeccions amb posterioritat a la publicació del llistat provisional complementari, dins del termini d'esmena d'objeccions, que finalitzava el 16 de novembre de 2021, a través dels registres regulats en la Llei 39/2015, d'1 d'octubre, del procediment administratiu comú de les administracions públiques.  
  
Sisé. L'Ordre 5/2021, de 14 de juny, de la Vicepresidència Segona i Conselleria d'Habitatge i Arquitectura Bioclimàtica, d'aprovació de bases reguladores per a la concessió de les ajudes corresponents al Programa d'ajudes per a l'adquisició d'habitatge habitual i permanent en règim de propietat per a joves, corresponents al Pla estatal d'habitatge 2018-2021, i la convocatòria corresponent a les ajudes de l'exercici 2021, en l'apartat segon regula el finançament d'aquestes, i estableix que l'import global màxim de les ajudes a concedir inicialment és d'1.000.000,00 d'euros, dels quals, l'import de 756.000,00 euros correspon al finançament del Ministeri de Transports, Mobilitat i Agenda Urbana i 244.000,00 euros correspon al finançament de la Generalitat, segons s'indica en el desglossament de distribució de les aportacions per programa i administracions exposat més a baix:  
  
  
Programa d'ajuda per a l'adquisició d'habitatge habitual i permanent en règim de propietat per a joves  
 MTMAU  
Sol·licituds acollides al Programa per a les quals es proposa la seua concessió 84 885.637,80 -  
Sol·licituds desestimades 20   
Sol·licituds denegades 159   
Total sol·licituds presentades 208   
Total import 289.019,80 -  
  
  
En conseqüència, es pren en consideració el límit d'1.000.000,00 d'euros per a elaborar la present proposta de resolució, tot això en virtut del Conveni de col·laboració subscrit en data 1 d'agost de 2018 entre el Ministeri de Foment i la Comunitat Valenciana per a l'execució del Pla Estatal d'Habitatge 2018-2021.  
  
Fonaments de dret  
Únic. És competent per a resoldre la directora general d'Emergència Residencial, Funció Social de l'Habitatge, i Observatori de l'Hàbitat i Segregació Urbana, d'acord amb el que s'estableix en la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria (DOGV 8609, 08.08.2019).  
  
Vistos l'acta i la proposta de l'òrgan col·legiat de data 2 de desembre de 2021, la Llei 39/2015, d'1 d'octubre, del procediment administratiu comú de les administracions públiques, i altra normativa d'obligatòria i pertinent aplicació, resolc:   
  
Primer  
Concedir per import de dos-cents huitanta-nou mil dènou euros amb huitanta cèntims (289.019,80 ?) l'ajuda corresponent als 29 expedients, amb càrrec a l'aplicació pressupostària 07.55.94.715.51.5 dels pressupostos de la Generalitat per a 2021, de la línia S1726 d'ajudes per a l'adquisició d'habitatge habitual i permanent en règim de propietat per a joves, amb càrrec a fons del Ministeri de Transports, Mobilitat i Agenda, en el marc establit pel Pla estatal d'habitatge 2018-2021, i es concedeix a les persones beneficiàries adquirents de l'habitatge que figuren relacionades en l'annex I l'import d'ajuda concedida a cada persona adquirent, de les quals s'ha comprovat el compliment de les seues obligacions fiscals, tributàries i amb la Seguretat Social.  
  
De conformitat amb el que s'estableix en la base quinzena, les persones beneficiàries disposen d'un termini de tres mesos a comptar des de l'endemà de la data de publicació de la resolució de concessió de l'ajuda, per a presentar la sol·licitud d'abonament juntament amb l'escriptura pública o el contracte privat de compravenda. Així mateix, en l'escriptura de compravenda haurà de constar l'ajuda concedida com a part del pagament. Per al supòsit que no es perfeccione l'adquisició de l'habitatge i l'ajuda ja haguera sigut abonada a la persona beneficiària o a l'entitat que la va percebre per compte d'aquesta haurà de reintegrar-la.  
  
Segon  
Declarar desistides per no haver aportat la documentació requerida a les 20 sol·licituds que es detallen en l'annex II.  
  
Tercer  
Desestimar les 159 sol·licituds de les persones sol·licitants que es detallen en l'annex III, per incompliment dels requisits establits en les bases de la convocatòria, i caldrà indicar el motiu pel qual la sol·licitud ha sigut desestimada.  
La resolució s'ha de publicar en el Diari Oficial de la Generalitat Valenciana i, posteriorment, en el portal de www.gva.es, on les persones sol·licitants que hagen facilitat un número de telèfon mòbil podran ser avisades de la publicació del llistat definitiu mitjançant missatge de text SMS i podran consultar l'estimació o desestimació motivada individualitzada de la seua sol·licitud. Així mateix, la publicació en el Diari Oficial de la Generalitat Valenciana substituirà a la notificació individual de la resolució, conformement amb el que es disposa en la legislació del procediment administratiu comú.  
Contra la present resolució, que exhaureix la via administrativa, es podrà interposar potestativament un recurs de reposició davant el secretari autonòmic d'habitatge i Funció social, d'acord amb el punt primer de la Resolució de 2 d'agost de 2019, del vicepresident segon i conseller d'Habitatge i Arquitectura bioclimàtica, sobre delegació de l'exercici de competències en determinats òrgans de la Conselleria, en el termini d'un mes a comptar des de l'endemà de la publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació, de conformitat amb el que s'estableix en els articles 10 i 46 de la Llei reguladora de la jurisdicció contenciosa administrativa.  
  
  
València, 16 de desembre de 2021.- La directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana: Pura Peris García.